proxectonos/corpus_dominio_legal_administrativo_tmp huggingface dataset:
CORRECCIÓN de erros. Decreto 78/2011, do 14 de abril, polo que se establece a ordenación das funcións do control metrolóxico do Estado que corresponden á Comunidade Autónoma de Galicia, e se aproba o regulamento de vixilancia e inspección de instrumentos sometidos a control metrolóxico.
Consellería de Economía e Industria — I. Disposicións xerais — 27/05/2011

Advertidos erros no citado decreto, publicado no
Diario Oficial de Galicia
n.º 91, do 11 de maio de 2011, cómpre facer as seguintes correccións:
Na páxina 8803, no artigo 2, números 3 e 4, onde di:
«3. O control metrolóxico do Estado na fase de instrumentos en servizo poderá ser xestionado ben directamente pola consellería xa por si mesma xa mediante medios propios, ben indirectamente con medios alleos.
4. No caso de xestión indirecta, a consellería con competencias en materia de industria realizará a oportuna convocatoria pública, na cal se indicarán as autorizacións que se concedan e os prazos correspondentes cumprindo os requisitos da Lei 30/2007, de 30 de outubro, de contratos do sector público».
Debe dicir:
«3. O control metrolóxico do Estado na fase de instrumentos en servizo será exercido:
a) Directamente polos órganos da dirección xeral con competencias en materia de industria, ou mediante as entidades instrumentais que teñan o carácter de medios propios instrumentais e servizos técnicos.
b) Indirectamente mediante contrato, de conformidade coa lexislación de contratos das administracións públicas.
c) Mediante autorización dos organismos autorizados de verificación metrolóxica que considere necesarios.
4. No suposto previsto na letra c) do número anterior a consellería con competencias en materia de industria efectuará a oportuna convocatoria pública con indicación das autorizacións a conceder e das bases reguladoras do seu outorgamento».
Na páxina 8806, na disposición derradeira segunda, onde di: «... no anexo II», debe dicir: «...nos anexos».
ORDE do 10 de maio de 2011 pola que se exclúen do catálogo de montes de utilidade pública dúas parcelas do monte Pedroso, Val, Sixto e outros, situado no concello de Mazaricos, na provincia da Coruña.
Consellería do Medio Rural — III. Outras disposicións — 30/05/2011

De conformidade co establecido no artigo 38.2 do Decreto 485/1962, do 22 de febreiro, polo que se aproba o regulamento de montes, que establece que o catálogo sexa aprobado por decreto, e as súas modificacións parciais sucesivas, mediante orde e no artigo 16.2 da Lei 43/2003, do 21 de novembro, de montes, logo de expediente instruído polo Servizo de Montes da Coruña, en cumprimento da sentenza ditada no procedemento ordinario número 759/2006, no Xulgado de Primeira Instancia número tres de Santiago de Compostela, esta consellería, tendo en conta o informe-proposta da Dirección Xeral de Montes do 5 de maio de 2011 e de conformidade co previsto nos artigos 34 e 38 da Lei 1/1983, do 22 de febreiro, de normas reguladoras da Xunta e da súa Presidencia,
Artigo único.
Excluír do catálogo de montes de utilidade pública as dúas parcelas do monte Pedroso, Val, Sixto e outros, número 103-I, que se relacionan a continuación:
Disposición derradeira.
Esta orde entrará en vigor o día seguinte ao da súa publicación no
Diario Oficial de Galicia
e contra ela poderá interpoñerse recurso de reposición, con carácter potestativo ante o conselleiro do Medio Rural, no prazo dun mes ou ben interpoñer directamente o recurso contencioso-administrativo ante o Tribunal Superior de Xustiza de Galicia no prazo de dous meses, de acordo co disposto nos artigos 109 e 116 da Lei 30/1992, do 26 de novembro, de réxime xurídico das administracións públicas e do procedemento administrativo común, e nos artigos 10 e 46 da Lei 29/1998, do 13 de xullo, da xurisdición contencioso-administrativa.
Santiago de Compostela, 10 de maio de 2011.
CORRECCIÓN de erros. Orde do 12 de maio de 2011 pola que se regulan as seccións bilingües en centros sostidos con fondos públicos de ensino non universitario.
Consellería de Educación e Ordenación Universitaria — III. Outras disposicións — 30/05/2011

Advertidos erros na devandita orde publicada no DOG n.º 97, do 20 de maio de 2011, cómpre efectuar as seguintes rectificacións:
Na páxina 10.350, no punto 4 do artigo 3 suprímese o texto «segundo o modelo do anexo I».
Na páxina 10.355, no punto 1 do artigo 13, onde di «anexo II», debe dicir «anexo I».
CORRECCIÓN de erros. Decreto 91/2011, do 28 de abril, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de MSV na PO-550 no contorno de TCA. Treito: p.q 8+710-p.q. 9 + 850, no concello de Meaño (clave PO/10/237.06).
Consellería de Medio Ambiente, Territorio e Infraestruturas — III. Outras disposicións — 30/05/2011

CORRECCIÓN de erros. Decreto 91/2011, do 28 de abril, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de MSV na PO-550 no contorno de TCA. Treito: p.q 8+710-p.q. 9 + 850, no concello de Meaño (clave PO/10/237.06).
Advertido erro no devandito decreto, publicado no DOG n.º 100, do mércores 25 de maio de 2011, cómpre efectuar a oportuna corrección:
No Sumario e na páxina 11.380, onde di: «mellora de seguridade viaria», debe dicir: «MSV»; onde di: “treito de concentración parcelaria”, debe dicir: «TCA»
DECRETO 97/2011, do 5 de maio, polo que se desafecta do dominio público un inmoble situado en Dumbría (A Coruña), procedente da extinta cámara agraria local.
Consellería de Facenda — III. Outras disposicións — 30/05/2011

A Comunidade Autónoma de Galicia é titular dos inmobles das antigas cámaras agrarias locais ao abeiro do disposto na disposición adicional sétima da Lei 11/1995, do 28 de decembro, e no artigo 13 da Lei 15/2010, do 28 de decembro, de medidas fiscais e administrativas.
O artigo 10.1º da Lei 3/1985, do 12 de abril, do patrimonio da Comunidade Autónoma de Galicia, sinala que cando os bens e dereitos non fosen necesarios para o cumprimento dos fins determinantes da súa afectación cesará a súa natureza demanial e adquirirán a condición de patrimoniais, sen prexuízo, se é o caso, do dereito de reversión nos termos da lexislación da expropiación forzosa respecto daqueles bens adquiridos por este título.
O punto segundo do antedito artigo establece que a desafectación dos bens de dominio público da Comunidade Autónoma de Galicia deberá facerse mediante acordo do Consello da Xunta de Galicia, logo de instrución do expediente pola Consellería de Facenda, por instancia da consellería interesada, e sempre que se acredite a desaparición das causas xustificativas da afectación.
Na súa virtude, por proposta da conselleira de Facenda, e logo de deliberación do Consello da Xunta de Galicia, na súa reunión do día cinco de maio de dous mil once,
Artigo 1.
Desaféctase do dominio público o ben descrito a continuación:
1. Predio nomeado Leira do Campo ou Ante de Afora, situado no concello de Dumbría (A Coruña), cunha superficie de 212 m2. Sobre o devandito predio construíuse unha casa de planta baixa e outra alta destinada a almacén comunitario de grans ao servizo dos agricultores do municipio de Dumbría. Segundo o rexistro da propiedade linda: norte, muro que separa de labradío de María Maceiras e outros, hoxe estrada de Dumbría á Serra de Outes; sur, estrada de Dumbría, hoxe pista de concentración parcelaria a Buxán e outros lugares; leste, predio do Concello, hoxe pista de concentración parcelaria a Buxán e outros lugares; e oeste, estrada de Dumbría, hoxe terreo do colexio comarcal de Dumbría.
Inscrito no Rexistro da Propiedade de Corcubión como predio n.º 3.288, tomo 363, libro 34 e folio 226.
Referencia catastral: 000106100MH96A0001WX.
Artigo 2.
O inmoble anteriormente descrito adquire natureza patrimonial.
Disposición derradeira.
A Consellería de Facenda, a través da Secretaría Xeral Técnica e do Patrimonio, levará a cabo todos os trámites necesarios para a efectividade deste decreto.
Santiago de Compostela, cinco de maio de dous mil once.
RESOLUCIÓN do 9 de maio de 2011, da Dirección Xeral de Montes, pola que se acepta a renuncia do titular á bolsa de Mellora de xenética forestal, adxudicada en virtude da Resolución do 28 de marzo de 2011, e nova adxudicación da dita bolsa, convocada ao abeiro da Orde do 28 de decembro de 2010 (Diario Oficial de Galicia número 2, do 4 de xaneiro de 2011).
Consellería do Medio Rural — III. Outras disposicións — 26/05/2011

O 2 de maio de 2011 publícase no DOG a Resolución do 28 de marzo de 2011 pola que se dá publicidade ás bolsas concedidas ao abeiro da orde da Consellería do Medio Rural do 28 de decembro de 2010, que aproba as bases que rexerán a convocatoria de bolsas de apoio á formación en tarefas de investigación de titulados superiores no Centro de Investigación Forestal de Lourizán e se procede á súa convocatoria para o ano 2011.
Segundo a citada orde, a bolsa no campo de Mellora de xenética forestal foille concedida a Manuel Villar Gutiérrez, que a acepta e o 1 de abril de 2011 toma posesión, e posteriormente presenta a súa renuncia con efectos a partir do 1 de maio de 2011.
De acordo co disposto no artigo 12.3 da Orde do 28 de decembro de 2010 e no punto quinto da Resolución do 28 de marzo de 2011, no caso de producirse a renuncia dalgún dos beneficiarios destas bolsas, a Dirección Xeral de Montes poderalle adxudicar a correspondente bolsa a outro dos candidatos de acordo coa lista de suplentes, se a houbese, elaborada pola comisión de selección.
Na súa virtude, e atendendo á lista de suplentes por prelación elaborada pola comisión de selección e publicada no anexo II da Resolución do 28 de marzo de 2011, procédese a:
–Comunicarlle á primeira suplente do citado anexo II, Noelia Méndez Pérez, a concesión da bolsa, a cal non acepta.
–Comunicarlle á segunda suplente do citado anexo II, María Menéndez Gutiérrez, a concesión da bolsa, a cal acepta.
Primeiro. Aceptar a renuncia á bolsa de Mellora de xenética forestal de Manuel Villar Gutiérrez.
Segundo. Aceptar a renuncia á bolsa de Mellora de xenética forestal de Noelia Méndez Pérez.
Terceiro. Concederlle a bolsa de Mellora de xenética forestal a María Menéndez Gutiérrez.
Cuarto. A aceptación da axuda farase mediante documento asinado pola beneficiaria. A non observancia por parte dos beneficiarios de calquera das bases establecidas na orde da convocatoria suporá a perda dos dereitos a percibir a axuda correspondente.
Quinto. A aspirante seleccionada incorporarase, tras a súa aceptación da axuda, nos 10 días naturais seguintes ao da notificación da concesión.
Contra esta resolución poderán os interesados interpor recurso potestativo de reposición ante o conselleiro do Medio Rural, no prazo dun mes, que comezará a contar a partir do día seguinte ao da publicación desta resolución no Diario Oficial de Galicia. De non estimar a interposición deste recurso, poderán interpor recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación desta resolución no Diario Oficial de Galicia.
Santiago de Compostela, 9 de maio de 2011.
RESOLUCIÓN do 9 de maio de 2011, do Instituto Enerxético de Galicia, pola que se lle da publicidade aos convenios de colaboración subscritos por este ente público no primeiro cuadrimestre do ano.
Instituto Enerxético de Galicia — III. Outras disposicións — 26/05/2011

Para os efectos previstos no artigo 11.1 da Lei 4/2006, do 30 de xuño, de transparencia e de boas prácticas na Administración pública galega (DOG n.º 136, do 14 de xuño), acórdase darlles publicidade aos convenios de colaboración subscritos polo Instituto Enerxético de Galicia no primeiro cuadrimestre do ano 2011 e que se relacionan no anexo a esta resolución.
Santiago de Compostela, 9 de maio de 2011.
ORDE do 19 de maio de 2011 pola que se determina a época de perigo alto de incendios.
Consellería do Medio Rural — III. Outras disposicións — 27/05/2011

O artigo 9 da Lei 3/2007, do 9 de abril, de prevención e defensa contra os incendios forestais de Galicia, establece que, en consideración aos antecedentes e datos históricos sobre o risco de aparición de incendios forestais en Galicia e sobre a incidencia das variables meteorolóxicas no comportamento do lume, a consellería con competencias en materia forestal definirá a época de perigo alto que condicionará a intensidade das medidas que se vaian adoptar para a defensa do territorio de Galicia.
As análises espacio-temporais dos lumes forestais en Galicia nos últimos vinte anos reflicten dúas épocas cun incremento notable da actividade incendiaria e, por tanto, débense considerar como épocas de perigo alto de incendios:
- Unha época fixa no período estival, que se corresponde normalmente coa campaña de incendios, durante os meses de xullo, agosto e setembro.
- Unha época variable, cunha duración aproximada dun mes, que oscila normalmente entre os meses de febreiro, marzo e abril.
Nestas épocas o despregamento de medios de extinción e alerta deberá ser máximo, en función dos índices de risco.
A ampliación como período de perigo alto da época fixa no período estival, así como a declaración como perigo alto da época variable, requiren de mecanismos áxiles e eficaces que permitan dar a coñecer estas circunstancias de modo inmediato aos medios implicados nos traballos de prevención e defensa contra incendios forestais, xa que os índices de risco de incendios e as predicións meteorolóxicas de que se dispón na actualidade só permiten facer previsións fiables como máximo para tres días. Por isto, procede establecer un medio dotado de maior celeridade que permita o coñecemento xeral e a adecuada publicidade da previsión de novos períodos para ofrecer maior seguranza e garantías aos cidadáns.
Con base no exposto, e ao abeiro do establecido na Lei 1/1983, do 22 de febreiro, reguladora da Xunta e da súa Presidencia,
Artigo único. Época de perigo alto de incendios.
Decláranse como época de perigo alto de incendios forestais durante o ano 2011 as datas comprendidas entre o 1 de xullo e o 30 de setembro.
Disposición derradeira primeira.
Facúltase o director xeral de Montes para ditar cantas instrucións sexan precisas para modificar as ditas datas e declarar como perigo alto outras épocas do ano, cando as condicións meteorolóxicas ou outras circunstancias agraven o risco de incendios.
Disposición derradeira segunda.
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 19 de maio de 2011.
RESOLUCIÓN do 29 de abril de 2011, da Dirección Xeral de Formación e Colocación, pola que se procede á publicación das subvencións concedidas en virtude da Orde do 9 de xullo de 2010 pola que se aproba a convocatoria de subvencións para o financiamento de plans de formación intersectoriais e sectoriais dirixidos prioritariamente a persoas traballadoras ocupadas mediante a subscrición de convenios de ámbito autonómico, en aplicación da Orde TAS/718/2008, do 7 de marzo, pola que se desenvolve o Real decreto 395/2007, do 23 de marzo, polo que se regula o subsistema de formación profesional para o emprego, en materia de formación de oferta e se establecen as bases reguladoras para a concesión de subvencións públicas destinadas ao seu financiamento.
Consellería de Traballo e Benestar — III. Outras disposicións — 26/05/2011

De conformidade co disposto no artigo 15 do Lei 9/2007, do 13 de xuño, de subvencións de Galicia, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e crédito orzamentario a que se imputen, o beneficiario, a cantidade concedida e a finalidade ou as finalidades da subvención.
Finalidade do axuda: as subvencións concedidas ao abeiro desta convocatoria teñen como finalidade financiar os plans de formación dirixidos prioritariamente a persoas traballadoras ocupadas, que ofrezan unha formación axustada ás necesidades do mercado de traballo que atenda aos requirimentos de produtividade e competitividade das empresas e as aspiracións de promoción profesional e desenvolvemento persoal dos traballadores e traballadoras.
Norma reguladora: Orde do 9 de xullo de 2010 pola que se aproba a convocatoria de subvencións para o financiamento de plans de formación intersectoriais e sectoriais dirixidos prioritariamente a persoas traballadoras ocupadas mediante a subscrición de convenios de ámbito autonómico, en aplicación do Orde TAS/718/2008, do 7 de marzo, pola que se desenvolve o Real decreto 395/2007, do 23 de marzo, polo que se regula o subsistema de formación profesional para o emprego, en materia de formación de oferta e se establecen as bases reguladoras para a concesión de subvencións públicas destinadas ao seu financiamento (Diario Oficial de Galicia n.º 134, do 15 de xullo de 2010).
Aplicacións e créditos orzamentarios: 12.05.323B.481.0 (29.000.000 de €).
Santiago de Compostela, 29 de abril de 2011.
RESOLUCIÓN do 12 de maio de 2011, da Secretaría Xeral Técnica, pola que se dá publicidade aos convenios de colaboración subscritos por esta consellería e polo Servizo Galego de Saúde no primeiro cuadrimestre do ano 2011.
Consellería de Sanidade — III. Outras disposicións — 27/05/2011

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG n.º 136, do 14 de xuño), impón a cada consellería da Xunta de Galicia a obriga de publicar, no
Diario Oficial de Galicia
, unha relación dos convenios de colaboración subscritos no cuadrimestre anterior.
En consecuencia, e para cumprir esa obriga, por medio desta resolución dáselle publicidade á relación dos convenios subscritos pola Consellería de Sanidade e o Servizo Galego de Saúde nos meses de xaneiro, febreiro, marzo e abril de 2011, que se incorpora como anexo a esta resolución.
Santiago de Compostela, 12 de maio de 2011.
CORRECCIÓN de erros. Resolución do 27 de abril de 2011, da Secretaría Xeral da Emigración, pola que se regula a concesión, en réxime de concorrencia competitiva, de subvencións a concellos, mancomunidades de concellos e consorcios locais para a realización de programas destinados a favorecer os procesos de acollida e integración da poboación inmigrante extracomunitaria na Comunidade Autónoma galega e se procede á súa convocatoria para o ano 2011.
Consellería de Presidencia, Administracións Públicas e Xustiza — III. Outras disposicións — 27/05/2011

Con data do 10 de maio de 2011, publicouse no
Diario Oficial de Galicia,
n.º 90, a Resolución do 27 de abril de 2011, da Secretaría Xeral da Emigración, pola que se regula a concesión, en réxime de concorrencia competitiva, de subvencións a concellos, mancomunidades de concellos e consorcios locais para a realización de programas destinados a favorecer os procesos de acollida e integración da poboación inmigrante extracomunitaria na Comunidade Autónoma galega e se procede á súa convocatoria para o ano 2011. Advertidos erros na dita resolución, cómpre facer a oportuna corrección:
-Na páxina 8.609, no artigo 17, parágrafo 3, onde di: «...procederase de acordo co número 6 deste artigo», debe dicir: «... procederase de acordo co número 7 deste artigo».
ORDE do 12 de maio de 2011 pola que se declaran de utilidade pública diversas asociacións inscritas no Rexistro Provincial de Asociacións de Lugo.
Consellería de Presidencia, Administracións Públicas e Xustiza — III. Outras disposicións — 27/05/2011

Por iniciativa das correspondentes asociacións, poderán ser declaradas de utilidade pública aquelas que reúnan os requisitos establecidos no artigo 32 da Lei orgánica 1/2002, do 22 de marzo, reguladora do dereito de asociacións.
O Decreto 157/2008, do 10 de xullo, sobre asunción de funcións da Administración do Estado traspasadas á Comunidade Autónoma de Galicia, mediante o Real decreto 1080/2008, do 30 de xuño, en materia de declaración de utilidade pública de asociacións, asigna estas funcións á Consellería de Presidencia, Administracións Públicas e Xustiza, establecendo que será competente para resolver o procedemento de declaración de utilidade pública a persoa titular da Consellería de Presidencia, Administracións Públicas e Xustiza, logo da instrución do procedemento polo órgano correspondente.
Logo de solicitude das asociacións, foron instruídos os expedientes de conformidade co previsto no Real decreto 1740/2003, do 19 de decembro, sobre procedementos relativos a asociacións de utilidade pública, e neles consta a documentación e os informes previstos na citada norma.
De conformidade cos informes favorables de declaración de utilidade pública emitidos pola instrutora dos expedientes,
Declarar de utilidade pública as seguintes asociacións:
Asociación Lucense de Axuda a Enfermos Mentais-Alume
, inscrita no Rexistro Provincial de Asociacións de Lugo co número 1997-1662-1.
Asociación Raiolas-Lugo
, inscrita no Rexistro Provincial de Asociacións de Lugo co número 2000-2292-1.
Contra esta orde, que pon fin á vía administrativa, pode interpoñerse recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, de conformidade co disposto na Lei 29/1998, do 13 de xullo, reguladora da xurisdición contencioso-administrativa, podendo interpoñer con carácter potestativo recurso de reposición ante o mesmo órgano que ditou o acto, no prazo dun mes, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 12 de maio de 2011.
RESOLUCIÓN do 16 de maio de 2011, da Secretaría Xeral Técnica e do Patrimonio da Consellería de Facenda, pola que se dá publicidade aos convenios de colaboración subscritos por esta consellería no primeiro cuadrimestre do ano 2011.
Consellería de Facenda — III. Outras disposicións — 27/05/2011

En virtude do establecido no artigo 11 da Lei 4/2006, do 30 de xuño, de transparencia e boas prácticas na Administración pública galega,
Artigo único.
Dar publicidade á relación dos convenios subscritos pola Consellería de Facenda nos meses de xaneiro, febreiro, marzo e abril do ano 2011, que se incorpora como anexo a esta resolución.
Santiago de Compostela, 16 de maio de 2011.
RESOLUCIÓN do 7 de febreiro de 2011 pola que se dá publicidade ás axudas concedidas ao abeiro da Orde do 28 de abril de 2010 pola que se establecen as bases reguladoras para a concesión de subvencións ás asociacións de comerciantes sen fins de lucro, para a incentivación da demanda comercial e o desenvolvemento equilibrado dos eixes comerciais, en desenvolvemento do Plan Ágora, agora Re-comercia 2010-2013 e se procede á súa convocatoria (IN220A).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 24/02/2011

De conformidade co disposto no artigo 15º.1 da Lei 9/2007, do 13 de xuño, de subvencións de Galicia, e no artigo 21º das bases reguladoras da orde, procédese á publicación das subvencións concedidas por resolución do conselleiro de Economía e Industria, relacionadas no anexo.
Norma reguladora: Orde do 28 de abril de 2010 pola que se establecen as bases reguladoras para a concesión de subvencións ás asociacións de comerciantes sen fins de lucro, para a incentivación da demanda comercial e desenvolvemento equilibrado dos eixes comerciais, en desenvolvemento do Plan Ágora, agora Re-comercia 2010-2013 e se procede á súa convocatoria (IN220A).
Crédito orzamentario: 2.169.824,30 euros.
Aplicación orzamentaria: 08.03.751A 781.1.
Santiago de Compostela, 7 de febreiro de 2011.
P.D. (Orde 30-4-2009, DOG nº 87)
José Riesgo Boluda
Secretario xeral técnico da Consellería
de Economía e Industria
Ver referencia pdf "03800D004P010.PDF"
RESOLUCIÓN do 4 de febreiro de 2011 pola que se dá publicidade ás axudas concedidas ao abeiro da Orde do 26 de xullo de 2010, pola que se establecen as bases reguladoras para a concesión, en réxime de concorrencia competitiva, das subvencións aos/ás titulares de obradoiros artesanais para actuacións de fomento e desenvolvemento do sector artesanal galego, no ámbito da Comunidade Autónoma de Galicia, e se procede á súa convocatoria para o ano 2010 (Diario Oficial de Galicia número 152, do 10 de agosto), modificada pola Orde do 12 de novembro de 2010 (Diario Oficial de Galicia número 223, do 19 de novembro).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 24/02/2011

De conformidade co disposto no artigo 15º.1 da Lei 9/2007, do 13 de xuño, de subvencións de Galicia, e no artigo 21º das bases reguladoras da orde, procédese á publicación das subvencións concedidas por resolución do conselleiro de Economía e Industria, relacionadas no anexo.
Norma reguladora: Orde do 26 de xullo de 2010 pola que se aproban as bases reguladoras e se procede á convocatoria para o ano 2010, en réxime de concorrencia competitiva, das subvencións aos/ás titulares de obradoiros artesáns para actuacións de fomento e desenvolvemento do sector artesanal galego, no ámbito da Comunidade Autónoma de Galicia (IN201G), modificada pola Orde do 12 de novembro de 2010.
Crédito orzamentario: 900.000 euros.
Aplicación orzamentaria: 08.03.741-F.770.0.
Santiago de Compostela, 4 de febreiro de 2011.
P.D. (Orde 30-4-2009, DOG nº 87)
José Riesgo Boluda
Secretario xeral técnico da Consellería
de Economía e Industria
Ver referencia pdf "03800D003P006.PDF"
DECRETO 22/2011, do 10 de febreiro, polo que se amplía o número de vogais da Comisión Superior para o Estudo do Desenvolvemento do Dereito Civil Galego.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 24/02/2011

O Decreto 107/1999, do 8 de abril (DOG número 84, do 4 de maio), estableceu a composición e funcións da Comisión Superior para o Estudo e Desenvolvemento do Dereito Civil Galego, que é un órgano consultivo da Xunta de Galicia encadrado na consellería con competencias en materia de xustiza.
Posteriormente, o Decreto 182/1999, do 17 de xuño (DOG número 122, do 28 de xuño), ampliou o número de vogais da dita comisión, co fin de incorporar un membro en representación da Academia Galega de Xurisprudencia e Lexislación.
Co obxecto de que poidan participar todas as institucións que dispoñan de contrastados coñecementos no eido do dereito civil galego e que, polo tanto, poidan fornecer as súas achegas para a recuperación específica deste, procede incorporar un novo membro ao Pleno da referida comisión en representación do Consello Galego dos Procuradores, institución que non contaba con ningún membro nela por causa de que foi creada (mediante o Decreto 248/2000, do 29 de setembro, polo que se aproba a creación do Consello Galego de Procuradores) despois da última modificación producida na composición da referida comisión superior.
Así mesmo, esta modificación ao Decreto 107/1999 aproveita para realizar a procedente adaptación ao novo marco competencial xurdido coa actual estrutura organizativa da Xunta de Galicia.
Na súa virtude, por proposta do conselleiro de Presidencia, Administracións Públicas e Xustiza, e logo da deliberación do Consello da Xunta de Galicia na súa reunión do día dez de febreiro de dous mil once,
DISPOÑO:
Artigo único.-Modifícase o artigo 4º.2 c) do Decreto 107/1999, do 8 de abril, que queda redactado como segue:
«Un representante de cada unha das seguintes institucións, elixido de entre os seus membros:
-Consello da Cultura Galega.
-Consello da Avogacía de Galicia.
-Consello Galego de Procuradores.
-Colexio Oficial de Rexistradores da Propiedade e Mercantís.
-Colexio Notarial de Galicia.
-Academia Galega de Xurisprudencia e Lexislación».
Disposición adicional
Única.-As mencións recollidas no Decreto 107/1999 relativas á Consellería de Xustiza, Interior e Relacións Laborais deben entenderse substituídas pola consellería competente en materia de xustiza; as relativas á Dirección Xeral de Xustiza e Administración Local, pola de Dirección Xeral de Xustiza; e as referencias ao director xeral de Xustiza e Administración Local, pola expresión: O titular da Dirección Xeral de Xustiza.
Disposición derradeira
Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, dez de febreiro de dous mil once.
Alfonso Rueda Valenzuela
Conselleiro de Presidencia, Administracións Públicas e Xustiza
ORDE do 16 de febreiro de 2011 pola que se incorporan catro novos procedementos ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 23/02/2011

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2º.2 e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán,
DISPOÑO:
Artigo único.
Primeiro.-Inclúense no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e quedan pois, habilitados cos efectos previstos no seu artigo 5º.1, os seguintes procedementos:
IN609U. Rexistro de empresas recargadoras de botellas de equipamentos respiratorios autónomos. Declaración responsable.
IN609V. Rexistro de empresas inspectoras de botellas de equipamentos respiratorios autónomos. Declaración responsable.
IN609W. Rexistro de empresas fabricantes de pés de encravamento ou calquera outro elemento estrutural dun guindastre torre. Declaración responsable.
IN609X. Rexistro de empresas recargadoras de gases. Declaración responsable.
Segundo.-O procedemento para a tramitación electrónica estará dispoñible no enderezo:
http://www.xunta.es/presentacion-electronica-da-xunta-de-galicia
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 16 de febreiro de 2011.
Alfonso Rueda Valenzuela
Conselleiro de Presidencia, Administracións
Públicas e Xustiza
RESOLUCIÓN do 1 de febreiro de 2011 pola que se publica o plan de estudos de graduado ou graduada en Enxeñaría de Edificación.
UNIVERSIDADE DA CORUÑA — III. OUTRAS DISPOSICIÓNS — 22/02/2011

Tras obter a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e despois de que o Consello de Ministros do 30 de outubro de 2009 acordase o carácter oficial do título (publicado no BOE do 5 de xaneiro de 2010 por resolución do secretario de Estado de Universidades do 13 de novembro de 2009).
Esta reitoría, de conformidade co artigo 35º.4 da Lei orgánica 6/2001, de universidade, na redacción dada pola Lei orgánica 4/2007,
resolve:
Publicar o plan de estudos conducente á obtención do título de graduado ou graduada en Enxeñaría de Edificación, que quedará estruturado segundo consta no anexo.
A Coruña, 1 de febreiro de 2011.
José María Barja Pérez
Reitor da Universidade da Coruña
Ver referencia pdf "03600D005P035.PDF"
Ver referencia pdf "03600D006P058.PDF"
RESOLUCIÓN do 16 de febreiro de 2011, da Dirección Xeral de Innovación e Industrias Agrarias e Forestais, pola que se lle dá publicidade á relación de entidades beneficiarias das axudas concedidas ao abeiro da Orde do 4 de agosto de 2010, pola que se establecen as bases reguladoras para a concesión de axudas para o desenvolvemento de accións formativas en materia agroforestal, por entidades de iniciativa social dedicadas a fomentar a integración social e laboral de persoas con discapacidade ou en risco de exclusión social na Comunidade Autónoma de Galicia e se convocan para o ano 2010.
CONSELLERÍA DO MEDIO RURAL — III. OUTRAS DISPOSICIÓNS — 22/02/2011

Mediante resolución do conselleiro do Medio Rural, do 5 de novembro de 2010, concedéronse as axudas para o desenvolvemento de accións formativas en materia agroforestal, ás entidades de iniciativa social e pola contía que se reflicte no anexo, convocadas ao abeiro da Orde do 4 de agosto de 2010, en que se establecen as bases reguladoras da concesión, en réxime de concorrencia competitiva, de axudas para o desenvolvemento de accións formativas e se convocan para o ano 2010 (DOG nº 154, do 12 de agosto).
De conformidade co artigo 15º da Lei 9/2007, do 13 de xuño, de subvencións de Galicia, faise pública a relación de entidades beneficiarias, o importe da subvención concedida e a finalidade desta.
O financiamento das subvencións concedidas ao abeiro da Orde do 4 de agosto de 2010 imputouse á aplicación orzamentaria 13.04.422M.481.0 por un importe máximo de cen mil euros (100.000 ), dos que oitenta mil euros (80.000 ) son financiados polo Fondo Social Europeo e o resto pola Consellería do Medio Rural.
En virtude do exposto anteriormente,
RESOLVO:
Dar publicidade á relación de entidades beneficiarias de axudas concedidas ao abeiro da Orde do 4 de agosto de 2010 que figura como anexo.
Santiago de Compostela, 16 de febreiro de 2011.
Alejandra Álvarez de Mon Rego
Directora xeral de Innovación e Industrias
Agrarias e Forestais
Ver referencia pdf "03600D005P035.PDF"
ORDE do 1 de febreiro de 2011 pola que se crea e integra na Rede de Bibliotecas de Galicia a Axencia de Lectura Municipal de Toques.
CONSELLERÍA DE CULTURA E TURISMO — III. OUTRAS DISPOSICIÓNS — 22/02/2011

Vista a proposta do director xeral do Libro, Bibliotecas e Arquivos, de conformidade co establecido no artigo 38º do Decreto 41/2001, do 1 de febreiro, de refundición da normativa en materia de bibliotecas,
RESOLVO:
Primeiro.-Crear e integrar na Rede de Bibliotecas de Galicia a Axencia de Lectura Municipal de Toques.
Segundo.-A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro.-O prazo de sinatura deste convenio non deberá ser superior aos tres meses. De non se cumprir este prazo deixarase sen efecto a posible resolución favorable e suporá o arquivo definitivo da solicitude.
Cuarto.-O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de Bibliotecas de Galicia.
Santiago de Compostela, 1 de febreiro de 2011.
Roberto Varela Fariña
Conselleiro de Cultura e Turismo
RESOLUCIÓN do 24 de xaneiro de 2011, do Departamento Territorial de Ourense, pola que se procede á publicación das subvencións concedidas ao abeiro da Resolución do 27 de agosto de 2010, pola que se regulan as bases e se convocan axudas para a realización, polas asociacións de nais e pais do alumnado, nos centros educativos de Galicia sostidos con fondos públicos, de programas de actividades complementarias e extraescolares que teñan como fin facilitar a conciliación da vida familiar e laboral (Diario Oficial de Galicia número 168, do 1 de setembro de 2010).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 22/02/2011

De conformidade co disposto no artigo 15º.1 da Lei 9/2007, do 13 de xuño, de subvencións de Galicia, e no artigo 17º da Resolución do 27 de agosto de 2010 pola que se regulan as bases que rexerán o procedemento de concesión de axudas económicas destinadas á realización polas asociacións de nais e pais do alumnado, nos centros educativos de Galicia sostidos con fondos públicos, de programas de actividades complementarias e extraescolares que teñan como fin facilitar a conciliación da vida familiar, procédese á publicación das subvención concedidas ao abeiro da citada Resolución do 27 de agosto de 2010.
Finalidade da axuda: favorecer e impulsar a conciliación do traballo e da vida familiar de mulleres e homes mediante axudas destinadas á realización polas asociacións de nais e pais do alumnado de programas de actividades complementarias e extraescolares.
Norma reguladora: Resolución do 27 de agosto de 2010 pola que se regulan as bases e se convocan axudas para a realización, polas asociacións de nais e pais do alumnado, nos centros educativos de Galicia sostidos con fondos públicos, de programas de actividades complementarias e extraescolares que teñan como fin facilitar a conciliación da vida familiar e laboral.
Crédito orzamentario: 40.001,67 euros.
Partida orzamentaria: 04.40.312G.481.0.
Entidades beneficiarias da subvención e importe concedido a cada unha delas: ver anexo.
Ourense, 24 de xaneiro de 2011.
Luis Ortiz Álvarez
Xefe territorial da Consellería de Presidencia
Administracións Públicas e Xustiza
Ver referencia pdf "03600D003P034.PDF"
ORDE do 22 de decembro de 2011 pola que se amplía a dotación orzamentaria da Orde do 12 de agosto de 2011 pola que se modifica a Orde do 23 de setembro de 2009 pola que se establecen as bases reguladoras das axudas para a mellora da competitividade das explotacións leiteiras galegas, a través da redución dos custos de produción, cofinanciada co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2011.
Consellería do Medio Rural — III. Outras disposicións — 26/12/2011

Mediante a Orde do 12 de agosto de 2011 (DOG núm. 160, do 23 de agosto) establecéronse as axudas para o ano 2011 para a mellora da competitividade das explotacións leiteiras galegas, a través da redución dos custos de produción a cal está dotada orzamentariamente cun importe de 40.000 euros.
Dado o número de solicitudes presentadas, e que a orde no seu artigo 5 prevé a posibilidade de incrementar a aplicación orzamentaria con fondos adicionais, amplíase por un importe de 1.050.000 euros.
En consecuencia, de acordo co disposto no artigo 30.I.3 do Estatuto de autonomía de Galicia e facendo uso das facultades que me confiren o artigo 14 da Lei 9/2007, do 13 de xuño, de subvencións de Galicia, así como en uso das competencias que me confire a Lei 1/1983, do 22 de febreiro, de normas reguladoras da Xunta e da súa Presidencia,
Artigo único.
A dotación orzamentaria prevista para as axudas para a mellora da competitividade das explotacións leiteiras galegas, a través da redución dos custos de produción, convocadas para o ano 2011, de acordo coa Orde do 12 de agosto de 2011 (DOG núm. 160, do 23 de agosto), increméntanse no importe de 1.050.000 euros para o ano 2011, na aplicación orzamentaria 13.02.712B.7720 código de proxecto 2009-01303.
De acordo co anterior as anualidades quedan do seguinte xeito:
Aplicación orzamentaria 13.02.712B.7720 código de proxecto 2009-01303, para o ano 2011, un millón setenta mil euros (1.070.000 euros); e para o ano 2012, vinte mil euros (20.000 euros).
En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional.
Única. A ampliación e o reaxuste das anualidades previstas no artigo único desta orde non afectan o prazo de presentación de solicitudes establecido na Orde do 12 de agosto de 2011.
Disposición derradeira.
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 22 de decembro de 2011.
RESOLUCIÓN do 21 de novembro de 2011, da Dirección Xeral de Promoción do Emprego, pola que se dá publicidade ás axudas concedidas para os programas de escolas obradoiro e casas de oficios, de obradoiros de emprego e de unidades de promoción e desenvolvemento.
Consellería de Traballo e Benestar — III. Outras disposicións — 26/12/2011

O artigo 36.6 da orde reguladora dispón que as resolucións de concesión serán obxecto de publicación segundo o establecido no artigo 13.4.º da Lei 4/2006, do 30 de xuño, de transparencia e boas prácticas na Administración pública galega, no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15 da Lei 9/2007, do 13 de xuño, de subvencións de Galicia.
En consecuencia,
Ordenar a publicación no
Diario Oficial de Galicia
das subvencións concedidas con cargo ás aplicacións orzamentarias 12.04.322A.460.2 e 12.04.322A.481.0, para os programas de escolas obradoiro e casas de oficios, de obradoiros de emprego e de unidades de promoción e desenvolvemento no ámbito da Comunidade Autónoma de Galicia, ao abeiro da Orde do 18 de marzo de 2010 (
Diario Oficial de Galicia
número 58, do 26 de marzo).
Santiago de Compostela, 21 de novembro de 2011.
RESOLUCIÓN do 13 de decembro de 2011 pola que se dá publicidade ás axudas concedidas ao abeiro da Orde do 19 de abril de 2011 pola que se establecen as bases reguladoras polas que se rexerá a concesión das subvencións da Consellería de Cultura e Turismo, en réxime de concorrencia competitiva, para actuacións de mellora dos campamentos de turismo en Galicia, e se procede á súa convocatoria para o ano 2011 (CT985A), cofinanciadas polo Fondo Europeo de Desenvolvemento Rexional no marco do Programa operativo Feder Galicia 2007-2013 (DOG número 91, do 11 de maio de 2011) modificada pola Orde do 5 de outubro de 2011 (DOG número 200, do 19 de outubro).
Consellería de Cultura e Turismo — III. Outras disposicións — 26/12/2011

En cumprimento do disposto no artigo 15.1 da Lei 9/1997, do 13 de xuño, de subvencións de Galicia,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 11.02.761A.770.0, código do proxecto 2007 00372, ao abeiro da Orde do 19 de abril de 2011 pola que se establecen as bases reguladoras polas que se rexerá a concesión das subvencións da Consellería de Cultura e Turismo, en réxime de concorrencia competitiva, para actuacións de mellora dos campamentos de turismo en Galicia, e se procede á súa convocatoria para o ano 2011.
Estas subvencións están cofinanciadas ao 70% polo Fondo Europeo de Desenvolvemento Rexional, a través do Programa operativo do Feder de Galicia 2007-2013, número CCI 2007 ES 161 PO 005, aprobado pola Decisión da Comisión Europea do 30 de novembro de 2007.
Convocatoria: Orde do 19 de abril de 2011 pola que se establecen as bases reguladoras polas que se rexerá a concesión das subvencións da Consellería de Cultura e Turismo, en réxime de concorrencia competitiva, para actuacións de mellora dos campamentos de turismo en Galicia, e se procede á súa convocatoria para o ano 2011 (CT985A), cofinanciadas polo Fondo Europeo de Desenvolvemento Rexional no marco do Programa operativo Feder Galicia 2007-2013 (DOG núm. 91, do 11 de maio de 2011) modificada pola Orde do 5 de outubro de 2011 (DOG núm. 200, do 19 de outubro).
Santiago de Compostela, 13 de decembro de 2011.
Subvencións para actuacións de mellora dos campamentos de turismo en Galicia:
ORDE do 16 de decembro de 2011 pola que se publica a concesión dos premios extraordinarios de educación secundaria obrigatoria ao rendemento académico correspondentes ao curso 2010-2011.
Consellería de Educación e Ordenación Universitaria — III. Outras disposicións — 23/12/2011

A Orde do 15 de xullo de 2011 (DOG do 29 de xullo) pola que se convocan os premios extraordinarios de educación secundaria obrigatoria ao rendemento académico, correspondentes ao curso 2010-2011, establece no seu artigo 10.2 que, o director xeral de Educación, Formación Profesional e Innovación Educativa elevará a proposta feita polo tribunal ao conselleiro de Educación e Ordenación Universitaria, quen emitirá a correspondente orde de adxudicación para a súa publicación no
Diario Oficial de Galicia
.
Unha vez realizadas as probas, publicadas as cualificacións obtidas polos candidatos no portal educativo www.edu.xunta.es/portal, resoltas as reclamacións presentadas, vista a acta coa proposta definitiva do tribunal de adxudicación dos premios extraordinarios e a proposta do director xeral de Educación, Formación Profesional e Innovación Educativa.
Na súa virtude, este conselleiro
Primeiro. Conceder os premios extraordinarios de educación secundaria obrigatoria ao rendemento académico correspondentes ao curso 2010-2011, ao alumnado que figura no anexo desta orde.
Segundo. Contra esta resolución de adxudicación dos premios poderase recorrer mediante recurso potestativo de reposición ante o conselleiro de Educación e Ordenación Universitaria no prazo dun mes, a partir do día seguinte ao da data de publicación no
Diario Oficial de Galicia
, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben interpor directamente recurso contencioso-administrativo no prazo de dous meses ante o Tribunal Superior de Xustiza de Galicia, de conformidade coa Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 16 de decembro de 2011.
CORRECCIÓN de erros. Orde do 14 de novembro de 2011 pola que se establecen as bases para a concesión das axudas para as prórrogas que se inician no ano 2011 dos programas Isidro Parga Pondal (adxudicación do ano 2008) e Isabel Barreto (adxudicacións do ano 2009), correspondentes a contratos de investigadores en centros de investigación alleos ao Sistema Universitario de Galicia (SUG), ao abeiro das accións financiables polo FSE de formación de investigadores, do Plan Galego de Investigación, Innovación e Crecemento 2011-2015, e se procede á súa convocatoria.
Consellería de Economía e Industria — III. Outras disposicións — 23/12/2011

Advertidos erros na devandita resolución, publicada no
Diario Oficial de Galicia
número 221, do 18 de novembro de 2011, cómpre facer as seguintes correccións:
Na páxina 33872, na columna Prazo de presentación da xustificación, onde di: «20 de decembro de 2011», debe dicir: «15 de febreiro de 2012».
Na páxina 33880, na columna Prazo de presentación da xustificación, onde di: «20 de decembro de 2011», debe dicir: «15 de febreiro de 2012».
DECRETO 224/2011, do 24 de novembro, polo que se modifica a denominación da Escola Universitaria de Relacións Laborais da Universidade de Santiago de Compostela.
Consellería de Educación e Ordenación Universitaria — III. Outras disposicións — 12/12/2011

A Lei 11/1989, do 20 de xullo, de ordenación do sistema universitario de Galicia, establece o procedemento para a creación e o recoñecemento de universidades, centros universitarios e autorización de estudos na Comunidade Autónoma de Galicia.
Tendo en conta que o proceso de adaptación ao Espazo Europeo de Ensino Superior non supón só a modificación das titulacións da anterior ordenación das ensinanzas universitarias, senón tamén a dos centros en que estas se imparten, neste decreto autorízase a modificación da denominación da Escola Universitaria de Relacións Laborais da Universidade de Santiago de Compostela, que pasará a denominarse Facultade de Relacións Laborais, para adaptala á estrutura dos novos estudos de grao.
En aplicación do artigo 8.2 da Lei orgánica 6/2001, do 21 de decembro, de universidades, modificada pola Lei orgánica 4/2007, do 12 de abril, e por proposta do Consello de Goberno da Universidade de Santiago de Compostela, co informe favorable do seu Consello Social e do Consello Galego de Universidades, no exercicio das competencias sinaladas na Lei 2/2003, do 22 de maio, e na Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día vinte e catro de novembro de dous mil once,
Artigo único.
Autorizar a modificación da denominación da Escola Universitaria de Relacións Laborais do Campus de Santiago da Universidade de Santiago de Compostela, que pasará a denominarse Facultade de Relacións Laborais.
Disposición derradeira primeira.
Autorízase o conselleiro de Educación e Ordenación Universitaria para que, no ámbito das súas competencias, dite as disposicións necesarias para o desenvolvemento deste decreto.
Disposición derradeira segunda.
Este decreto entrará en vigor o día seguinte ao da súa publicación no
Diario Oficial de Galicia
.
Santiago de Compostela, vinte e catro de novembro de dous mil once.